
Қуйма тайёрлаб олишда қуйидаги жараёнлар амалга оширилади.
Детал чизмаси асосида қуйма чизмасини лойиҳалаш;
Қуйма чизмаси асосида модел чизмасини лойиҳалаш;
Қуйма учун модел ясаш;
Моделни модел таглиги ёки модел плитасига ўрнатиш;
Қуйма учун стержен кутисини ясаш;
Қолиплаш аралашмасини тайёрлаш;
Қолип ясаш;
Ясалган қолипни қуритиш;
Стержен аралашмасини тайёрлаш;
Стержен ясаш;
Ясалган стерженни қуритиш;
Қуйма қолипларни (стерженни) йиғиш;
Шихта материалларни ҳисоблаш;
Металл эритиш;
Қолипга металл қуйиш;
Қолипни бузиш, қуймани олиш;
Қуймакорлик тизимни кесиб ташлаш;
Қуйма юзасини тозалаш;
Қуйма сифатини назорат қилиш;
Қуймага механик ишлов бериш;
Керакли термик ишлов бериш;
Омборхонага жунатиш.

Қуйиш усуллари. Суюлтирилган металлни (эритмани) қолипга қуйиш усули билан олинадиган деталь ёки заготовка қуйма деб аталади. Қуйиш қолипининг конфигурацияси деталь ёки заготовка кўринишида бўлади. Барча машина ва ускуналар деталларининг тахминан 50% қуйма усули билан тайёрланади. Қолипга суюқ металл қуйиш литник т и з и м деб аталадиган каналлар орқади қуйилади. Эритма қолипни эркин, яъни оғирлик кучи билан ёки марказдан қочирма куч ёки ташқи босим остида мажбурий тулдириши мумкин. Куймалардаги турли ички тешиклар, бўшлиқлар, каналлар  қуйиш қолипи ичига металл қуйишдан олдин жойлаштириладиган стерженлар ёрдамида ҳосил қилинади. Қуйма кристалланиб, қотиб  бўлгандан сўнг стерженлар чиқариб олинади. Қумли аралашмалардан тайёрланадиган қолип ва стерженлар бир марта, металл ёки ўтга чидамли материаллардан ясаладиган қолиплар эса кўп марта (доимий) ишлатишга ярайди.
Қуймаларни қуйиш усулини икки гуруҳга бўлиш мумкин. Биринчи гуруҳга бир марта ишлатиладиган қолипларда қуймалар олиш усули киради. Бундай қолипларга эритма бир марта қуйилади, сунгра қуймани олиш учун қолип бузилади (яъни қуруқ ёки нам қум қолипларга қуйиш , қобиқли қолипларга қуйиш ва бошқалар).
Иккинчи группага кўп марта ишлатиладиган металл қолипларда қуйма олиш усули киради. Бунда эритма қолипга бир неча юз мартадан тортиб, бир неча ўн минг мартагача қуйилиши мумкин (мисол: марказдан қочма қуйиш, кокилга қуйиш, босим остида қуйиш ва бошқалар).
Юқорида кўриб ўтилган қуйиш усулларининг ҳар бири ўзининг вазифаси ва ишлатилиш соҳасига эга. Ҳар бир усул ишлаб чиқариш ҳажми, қуйманинг аниқлиги, сиртининг силлиқлигига қуйиладиган талаблар, қуйиш қотишмаларининг технологик хоссалари, техника иқтисодий курсаткичлари билан белгиланади.
Металларни эритиш учун турли печлардан фойдаланилади, масалар домна печлари, варганка, электроёй печлари, электриндукцион печлар ва бошқа усуллар. Қуйиб тайёрланган қотишмаларни эритишда суюлтириш печларига металл шихта, ферроқотишмалар, лигатуралар ва флюслар солинади. Металл шихта таркибига техник тоза металл қуймалари, металл парчалари, ишлаб чиқариш чикиндилари ва бошқалар киради. 
Лигатура - бу ёрдамчи қотишма бўлиб, суюлтирилган металлга суюлтириш процессида куйган химиявий элементларнинг ўрнини тулдириш учун қўшилади. Масалан, чуян ва пўлат қуйишда бир йула металлнинг кимёвий таркибини қайтарадиган ферроқотишмалар (ферромарганец, ферросилиций ва бошқалар) лигатура бўлиб хизмат қилади. 
Флюслар керакли физик-химиявий хоссаларга эга бўлган шлак ҳосил қилиш учун хизмат қилади (чуян ва пўлат эритишда оҳактош флюс вазифасини бажаради). Шлак суюлтириш жараёнида эриган металнинг юзасига қалқиб чиқар экан, бир пайтнинг ўзида металлни оксидланишдан сақлайди, шихтага металл билан бирга тушиб қолган ва суюлтириш процессида ҳосил бўладиган металлмас аралашмаларни чиқариб ташлаш учун хизмат қилади.
Модификациялаш.  Қуйма қотишмаларнинг хоссаларини яхшилаш учун бевосита суюлтириш жараёнида, суюлтирилгандан сунг, қуйиш  ковшларида ёки бевосита  қуйиш  қолипларида қотишмалар  модификацияланади, легирланади ва рафинирланади. Модификациялаш суюлтирилгандан сунг суюқ  қотишмага процентнинг юздан ёки ундан бир булаги  қадар модификаторлар киритишдан иборат. Модификаторлар қўшимча кристалланиш марказларини ҳосил қилиш, қотишманинг майда донали тўзилишини ҳамда унинг механик хоссаларини яхшилашини таъминлайди. Чуян ва пўлат учун силикокальций, ферросилиций ва бошқалар модификатор сифатида қўлланади. 
Л е г и р л а ш, бу қотишманинг ички тўзилишини ўзгартириш ҳисобига унга алоҳида хоссалар (оловбардошлик, ейилишга чидамлилик ва коррозияга бардошлик ва бошқалар хоссаларни) бериш учун суюқ қотишмага турли химиявий элементлар (Масалан Сr,  Ni, Сu, Мо, V, W, Тi, Со ва бошқалар) киритишдан иборат.  
Рафинирлаш эса қотишмани кераксиз ва зарарли аралашмалардан тозалаш учун қўлланади. Чуян ва пўлатдаги зарарли аралашмалар (яъни олтингугурт, фосфор)дан тозалаш учун марганец ва оҳактош билан рафинирлаб кетказилади.

